Document ID: 31998R1165

Reference:
EUR-Lex - 31998R1165 - HU
Fontos jogi nyilatkozat
|
31998R1165
Hivatalos Lap L 162 , 05/06/1998 o. 0001 - 0015
A Tanács 1165/98/EK rendelete(1998. május 19.)a rövid távú statisztikákrólAZ EURÓPAI UNIÓ TANÁCSA,tekintettel az Európai Közösséget létrehozó Szerződésre és különösen annak 213. cikkére,tekintettel a Bizottság által benyújtott rendelettervezetre [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],tekintettel az Európai Pénzügyi Intézet véleményére [4],(1) Mivel az ipari és kézművesipari gazdasági ciklusokra vonatkozó összehangolt statisztikákról szóló, 1972. május 30-i 72/211/EGK tanácsi irányelv [5] és a magas- és mélyépítőipari gazdasági ciklusokra vonatkozó összehangolt statisztikákról szóló, 1978. február 13-i 78/166/EGK tanácsi irányelv [6], amelyek célja az összefüggő statisztikai adatok szolgáltatása volt, nem tudták számításba venni a gazdasági és műszaki változásokat;(2) Mivel az Európai Unió időközben továbbhaladt az integráció útján; mivel az új gazdasági, verseny-, szociális, környezetvédelmi és vállalkozáspolitikák, iránymutatások megalapozott statisztikán alapuló kezdeményezéseket és döntéseket igényelnek; mivel a jelenlegi közösségi joganyag által biztosított információk, vagy amelyek a különböző tagállamokban rendelkezésre állnak, részben nem megfelelőek vagy nem hasonlíthatóak össze kielégítően, hogy hiteles alapul szolgáljanak a Közösségek munkája számára;(3) Mivel a jövőbeli Európai Központi Bank gyors, rövid távú statisztikákat igényel annak érdekében, hogy az egységes európai monetáris politika viszonylatában értékelje a tagállamokban bekövetkező gazdasági fejlődést;(4) Mivel szabványosításra van szükség a gazdasági konvergenciával kapcsolatos közösségi információs igényeknek való megfelelés érdekében;(5) Mivel megbízható és gyorsan beszerezhető statisztikára van szükség annak érdekében, hogy az Unió gazdaságpolitikájának keretében nyomon követhető legyen az Unió egyes tagállamaiban bekövetkezett gazdasági fejlődés;(6) Mivel az üzleti vállalkozásoknak és szakmai szövetségeiknek szükségük van ilyen információkra, hogy áttekintést nyerjenek piacaikról és megismerjék nemzeti és nemzetközi szinten az ágazatuk tevékenységét és teljesítményét;(7) Mivel a Közösségben a nemzeti és regionális számlák európai rendszeréről szóló, 1996. június 25-i 2223/96/EK tanácsi rendeletnek [7] megfelelő nemzeti számlarendszer összehasonlítható, teljes és megbízható statisztikai források kifejlesztését igényli;(8) Mivel a 92/326/EGK [8] határozattal a Tanács két évre szóló (1992-től 1993-ig) programot fogadott el az európai szolgáltatási statisztikák fejlesztésére; mivel e program felöleli az összehangolt statisztikai adatok nemzeti és regionális szintű összeállítását, különös tekintettel a kiskereskedelemre;(9) Mivel a szubszidiaritás elvének megfelelő közös statisztikai szabványok létrehozása, amelyek összehangolt statisztikák készítését teszik lehetővé, olyan tevékenységet jelentenek, amelyet csak közösségi szinten lehet hatékonyan elvégezni, és mivel ezeket valamennyi tagállamban a hivatalos statisztikák összegyűjtésével megbízott szervek és intézmények felhatalmazása alapján alkalmazzák;(10) Mivel a gazdasági ciklus legjobb meghatározási módszere olyan statisztikák összeállításából áll, amelyek megfelelnek a közös módszertani elveknek és a mutatók közös meghatározásainak; mivel csak összehangolt statisztikából álló összehangolt összeállítással lehet elérni a Bizottság és a vállalkozások igényeinek megfelelően megkívánt megbízhatóságot, gyorsaságot, rugalmasságot és részletezési szintet;(11) Mivel a nemzeti adatok trend-ciklus sorainak szezonális kiigazítását és kiszámítását a nemzeti statisztikai hatóságok tudják a legjobban elvégezni; mivel a szezonálisan korrigált adatok és trend-ciklus sorok Bizottsághoz (Eurostat) történő továbbítása fokozza a nemzeti és nemzetközi szinten terjesztett adatok közötti megfelelést;(12) Mivel a szakosodott egységek (SZE) a gazdasági egység egy vagy több tevékenységi albontásának felelnek meg; mivel egy szakosodott egység megfigyelhetővé tétele érdekében a gazdasági egység információs rendszerének képesnek kell lennie arra, hogy jelezze vagy kiszámítsa az egyes szakosodott egységekre legalább a termelési értéket, a folyó termelőfelhasználást, a munkaerőköltségeket, a működési eredményt és foglalkoztatást, valamint a bruttó felhalmozást; mivel az Európai Közösség a gazdasági tevékenységi statisztikai besorolásának (NACE Rev. 1.) meghatározott száma alá besorolt szakosodott egységek előállíthatnak olyan, a homogén csoporton kívüli termékeket is, a hozzájuk kapcsolódó másodlagos tevékenységként, amelyeket nem lehet a rendelkezésre álló számviteli bizonylatoktól elkülönülten meghatározni; mivel a gazdasági egység és a szakosodott egység azonos abban az esetben, amikor lehetetlennek bizonyul egy gazdasági egység számára jelezni vagy kiszámítani egy vagy több tevékenységi albontás tekintetében az ezen ismertetésben felsorolt valamennyi változóra vonatkozó információt;(13) Mivel a közösségi rendszeren belül összeállított statisztikai adatoknak megfelelő minőségűeknek kell lenniük és e minőségnek, valamint a vele járó tehernek összehasonlíthatónak kell lennie a tagállamok között, és mivel fel kell állítani közös kritériumokat a követelményeknek való megfelelés értékelése érdekében; mivel a rövid távú statisztikának összhangban kell lennie a vállalkozások szerkezeti statisztikáiról szóló, 1996. december 20-i 58/97/EK, Euratom tanácsi rendeletnek [9] megfelelően továbbított eredményekkel;(14) Mivel a közösségi statisztikáról szóló, 1997. február 17-i 322/97/EK tanácsi rendelet [10] hivatkozási keretet képez e rendelet rendelkezései számára, különösen azok számára, amelyek hozzáférést biztosítanak a közigazgatási adatforrásokhoz és a bizalmas statisztikai információkhoz;(15) Mivel a vállalkozások, különösen a kisvállalkozások számára egyszerűsíteni kell az igazgatási eljárásokat, beleértve az adatgyűjtés és -összeállítás új technológiáinak fejlesztését; mivel a meglévő igazgatási adatok statisztikai célú felhasználása a gazdasági egységek terheit csökkentő egyik intézkedés; mivel ha a vállalkozásoktól történő közvetlen adatgyűjtés nélkülözhetetlen a statisztika összeállításához, a módszereknek és technikáknak biztosítaniuk kell, hogy az adatok megbízhatóak és naprakészek legyenek, anélkül hogy az érintett felek, különösen a kis- és közepes vállalkozások számára aránytalan megterhelést jelentenének az olyan eredmények tekintetében, amelyeket az említett statisztika felhasználói ésszerűen elvárhatnak;(16) Mivel szükség van arra, hogy közös jogi kerete legyen valamennyi gazdasági tevékenységnek és gazdasági statisztikai területnek, amely kiterjed azon tevékenységekre és területekre is, amelyekre még nem alakítottak ki statisztikát; mivel az összeállítandó statisztika alkalmazási köre meghatározható a közösségi termelési rendszer megfigyelésére és elemzésére szolgáló statisztikai egységekről szóló, 1993. március 15-i 696/93/EGK tanácsi rendelet [11] és az Európai Közösségben a gazdasági tevékenységek statisztikai osztályozásáról (NACE Rev. 1.) [12] szóló, 1990. október 9-i 3037/90/EGK tanácsi rendelet szerint;(17) Mivel az adatgyűjtésre és az adatok statisztikai feldolgozására feljogosító szabályok és a további tisztázást igénylő változatok továbbítása érdekében, a 89/382/EGK, Euratom, tanácsi határozat által létrehozott statisztikai programbizottság [13] segítségével, a Bizottságra kell bízni a szabályozás alkalmazását elfogadó intézkedési hatáskört;(18) Mivel a 89/382/EGK, Euratom határozat 3. cikkének megfelelően konzultációt folytattak a statisztikai programbizottsággal,ELFOGADTA EZT A RENDELETET:1. cikkÁltalános célkitűzések(1) E rendeletnek az a célja, hogy általános keretet biztosítson a gazdasági ciklusra vonatkozó rövid távú közösségi statisztika készítéséhez.(2) A statisztikák olyan információkat (változókat) tartalmaznak, amelyek a kereslet és kínálat, a termelési tényezők és árak rövid távú alakulásának elemzéséhez nyújtanak egységes alapot.2. cikkAlkalmazási kör(1) E rendelet az Európai Közösségben folytatott valamennyi olyan piaci tevékenységre vonatkozik, amely a 3037/90/EGK rendeletnek megfelelő gazdasági tevékenységi statisztikai osztályozásnak (NACE Rev. 1.) C-től K-ig és M-től O-ig tartó nemzetgazdasági ágába tartozik.(2) E rendelet alkalmazási körébe tartozó statisztikai egységek típusait a 696/93/EGK rendelet mellékletének I. bekezdése sorolja fel, és tevékenységük az (1) bekezdésben említett tevékenységi osztályozásnak felel meg. A statisztikák összeállításához alkalmazott sajátos egységeket e rendelet melléklete határozza meg.3. cikkMellékletek(1) A változókkal kapcsolatos különleges követelményeket a mellékletek tartalmazzák.(2) Az egyes mellékletek a következő információkat határozzák meg, amennyiben azok lényegesek:a) olyan meghatározott tevékenységek, amelyekre statisztikát kell összeállítani;b) a statisztikák összeállításához használt statisztikai egységek típusai;c) a változók listája;d) a változók formája;e) a változók referencia-időszaka;f) a változók részletezési szintje;g) az adatátadás határideje;h) az önkéntes kísérleti tanulmányok listája;i) az első referencia-időszak;j) az esetleg engedélyezett átmeneti időszak hossza.4. cikkAdatgyűjtés(1) A tagállamok beszerzik a mellékletekben felsorolt változók összeállításához szükséges adatokat.(2) A tagállamok beszerezhetik a szükséges adatokat az alábbiakban meghatározott különböző források kombinációjának felhasználásával, az igazgatás egyszerűsítésének elve alkalmazása mellett:a) kötelező adatfelvétel: a 696/93/EGK rendeletben meghatározottaknak megfelelő jogi egységek, amelyekhez a tagállamok által adatszolgáltatásra felszólított statisztikai egységek tartoznak, vagy amelyekből ezek összeállnak, kötelesek időben, pontos és teljes információkat adni;b) más megfelelő források, az igazgatási adatokat is beleértve;c) megfelelő statisztikai becslési eljárások.(3) A tagállamok és a Bizottság saját illetékességi területeiken belül elősegítik az elektronikus adatgyűjtés és automatikus adatfeldolgozás fokozott alkalmazásának feltételeit.5. cikkGyakoriságValamennyi változót egy évnél gyakrabban állítják elő. Az egyes változók előállításának gyakoriságát a mellékletekben határozzák meg.6. cikkRészletezési szintA változókat a mellékletekben meghatározott részletezési szinten, az érvényes besorolásokkal összhangban készítik el.7. cikkFeldolgozásA tagállamok a 4. cikk (2) bekezdésével összhangban igényelt kiegészített adatokat feldolgozzák a mellékletekben meghatározott szabályoknak megfelelő összehasonlítható változókba. A tagállamok számításba veszik a 12. cikkben meghatározott módszertani tanácsadó által biztosított útmutatást is.8. cikkÁtadásA tagállamoknak a 7. cikk szerinti változókat, a bizalmas adatokat is beleértve, elektronikus vagy más megfelelő eszközök útján, a mellékletekben meghatározott referencia-időszak végétől számított meghatározott időszakon belül kell átadniuk az Eurostatnak. A változókat más esetben annál a napnál nem később kell megküldeni a Bizottságnak (Eurostatnak), amikor azokat a nemzeti hatóság megjelentette.9. cikkA bizalmas adatok kezeléseA bizalmas adatok kezelését és az ilyen adatok 8. cikkben meghatározottak szerinti továbbítását a statisztikai bizalmasságot szabályozó hatályos közösségi rendelkezésekkel összhangban kell végrehajtani.10. cikkMinőség(1) A tagállamoknak biztosítaniuk kell, hogy az átadott változók tükrözzék az egységek sokaságát. E célból, a 4. cikk (2) bekezdésének megfelelően igényelt adatok annyi egységre terjednek ki, amennyire a reprezentativitás megfelelő fokának biztosításához szükség van.(2) A változók minőségét az egyes tagállamoknak a közös kritériumoknak megfelelően kell mérniük.(3) A változók minőségét más statisztikai információkkal összehasonlítva rendszeresen ellenőrizni kell. Ezenkívül a belső konzisztenciát is ellenőrizni kell.(4) A minőség értékelését az adatokhoz való hozzáférés előnyei és az adatgyűjtés költségei, valamint a vállalkozásokat, különösen a kisvállalkozásokat érintő terhek összehasonlítása alapján kell elvégezni. Ilyen értékelés céljára a tagállamok, a Bizottság kérésére, átadják a szükséges információkat.11. cikkA súlyozások és a referenciaév megváltoztatása(1) A tagállamoknak, ha szükséges, legalább minden öt évben ki kell igazítaniuk az összetett indexeknél használt súlyozási rendszerüket. Az alkalmazott súlyozási rendszerekhez használt súlyokat az új referenciaév végétől számított három éven belül meg kell küldeni a Bizottságnak.(2) A tagállamoknak az indexeiket minden öt évben új bázisra kell alapozniuk, a 0-ra vagy az 5-re végződő éveket véve referenciaévként. Valamennyi indexnél át kell térni az új bázisra az új referenciaév végét követő három éven belül.12. cikkMódszertani útmutató(1) A Bizottság a statisztikai programbizottsággal folytatott konzultációt követően tanácsadó módszertani útmutatót ad ki, amely magyarázatot fűz a mellékletekben meghatározott szabályokhoz és emellett útmutatást tartalmaz a rövid távú statisztikákra vonatkozóan.(2) A kézikönyvet rendszeres időközönként felül kell vizsgálni.13. cikkÁtmeneti időszak és eltérések(1) E rendelet hatályba lépését követő öt évnél nem hosszabb időtartamra átmeneti időszakok engedélyezhetők.(2) Az átmeneti időszakok alatt a Bizottság elfogadhat eltéréseket e rendelet rendelkezései alól, amennyiben a nemzeti statisztikai rendszerek nagyobb kiigazítására van szükség.14. cikkJelentések(1) A tagállamok megküldik a Bizottságnak, annak kérésére, e rendelet tagállamokban történt bevezetésére vonatkozó valamennyi lényeges információt.(2) A Bizottság e rendelet hatályba lépését követő három éven belül és azt követően minden három évben jelentést nyújt be az Európai Parlamenthez és a Tanácshoz e rendeletnek megfelelően összeállított statisztikákról, különös tekintettel azok alkalmazhatóságára és minőségére, valamint az üzleti vállalkozásokat érintő terhekre.15. cikkKoordináció a tagállamok közöttValamennyi tagállamban egy országos hatóság hangolja össze a következőket:1. a változók átadása (8. cikk);2. a minőség mérése (10. cikk);3. a vonatkozó információk továbbítása (14. cikk (1) bekezdése).16. cikkKísérleti tanulmányok(1) A Bizottság a 18. cikkben meghatározott eljárásnak megfelelően a tagállamok által végrehajtandó önkéntes kísérleti vizsgálati sorozatokat szervez. E kísérleti tanulmányokat a mellékletek határozzák meg.(2) A kísérleti tanulmányokat a megszerezhető adatok helytállóságának és alkalmazhatóságának a megállapítása érdekében folytatják, számításba véve az adathoz való hozzáférés előnyeit, az adatfelvétel költségeit és az üzleti vállalkozásokat érintő terheket.(3) A Bizottság tájékoztatja a Tanácsot a kísérleti tanulmányok eredményeiről.17. cikkVégrehajtásA Bizottság a 18. cikkben megállapított eljárással összhangban meghatározza az e rendelet végrehajtásához szükséges intézkedéseket, beleértve az adatgyűjtésre és az adatok statisztikai feldolgozására, valamint a változók átadására vonatkozó gazdasági és technikai fejlesztéseket összehangoló intézkedéseket is. Ilyen módon eljárva, figyelembe kell venni azokat az alapelveket, hogy az intézkedések hasznának meg kell haladnia a költségeket és ezek nem vonhatnak be nagyobb kiegészítő forrásokat e rendelet eredeti rendelkezéseihez képest sem a tagállamok, sem a gazdasági egységek tekintetében. E rendelet végrehajtását szolgáló intézkedések különösképpen magukban foglalják:a) a sajátos egységek alkalmazását (2. cikk);b) a változók listájának frissítését (3. cikk);c) a meghatározásokat és a változók átadásának megfelelő formáit (3. cikk);d) a statisztikák összeállításának gyakoriságát (5. cikk);e) a változókhoz használandó lebontási és összesítési szinteket (6. cikk);f) az átadási határidőket (8. cikk);g) a minőségmérési kritériumokat (10. cikk);h) az átmeneti időszak alatt biztosított átmeneti időszakokat és eltéréseket (13. cikk);i) a kísérleti tanulmányok intézményét (16. cikk).18. cikkBizottsági eljárás(1) A Bizottságot a statisztikai programbizottság (a továbbiakban: bizottság) segíti.(2) A Bizottság képviselője a bizottság elé terjeszti a meghozandó intézkedések tervezetét. A bizottság az elnöke által az ügy sürgősségére tekintettel megállapított határidőn belül, véleményt nyilvánít. A véleményt a Szerződés 148. cikkének (2) bekezdésében a Tanácsnak a Bizottság javaslata alapján elfogadandó határozataira előírt többséggel kell meghozni. A bizottságban tagállamok képviselőinek szavazatait az említett cikkben meghatározott módon kell súlyozni. Az elnök nem szavaz.(3) A Bizottság elfogadja a tervezett intézkedéseket, ha azok összhangban vannak a bizottság véleményével. Ha a tervezett intézkedések nincsenek összhangban a bizottság véleményével, vagy a bizottság nem nyilvánított véleményt, a Bizottság a meghozandó intézkedésekről haladéktalanul javaslatot terjeszt a Tanács elé. A Tanács minősített többséggel határoz.Ha a javaslatnak a Tanács elé terjesztésétől számított három hónapon belül a Tanács nem döntött, a javaslatot a Bizottság fogadja el.19. cikkHatályon kívül helyező rendelkezésekA 72/211/EGK és a 78/166/EGK irányelvek hatályukat vesztik.20. cikkHatályba lépésEz a rendelet az Európai Közösségek Hivatalos Lapjában való kihirdetését követő 20. napon lép hatályba.Ez a rendelet egészében kötelező és közvetlenül alkalmazandó valamennyi tagállamban.Kelt Brüsszelben, 1998. május 19-én.a Tanács részérőlaz elnökG. Brown[1] HL C 267., 1997.9.3., 1. o.[2] 1998. február 20-i vélemény (HL C 80., 1998.3.16.)[3] HL C 19., 1998.1.21, 125. o.[4] 1997. szeptember 11-i vélemény (a Hivatalos Lapban még nem tették közzé).[5] HL L 128., 1972.6.3, 28. o.[6] HL L 52., 1978.2.23., 17. o.[7] HL L 310., 1996.11.30., 1. o.[8] L L 179., 1992.7.1, 131.o.[9] HL l 52, 1997.2.22., 1. o.[10] HL L 14., 1997.1.17., 1. o.[11] HL L 76., 1993.3.30., 1. o.[12] HL L 293., 1990.10.24., 1. o., a 761/93/EGK tanácsi rendelettel módosított rendeletnek megfelelően.[13] HL L 181., 1989.6.28., 47. o.--------------------------------------------------A. MELLÉKLETIPARa) Alkalmazási körE melléklet a NACE Rev. 1. C-től E-ig terjedő nemzetgazdasági ágban felsorolt valamennyi tevékenységre vonatkozik.b) Megfigyelési egység1. Kivéve, ha a (2) bekezdésben másként határozták meg, vagy a (3) bekezdésben meghatározott eljárásnak megfelelően másként döntöttek, a megfigyelési egység e mellékletben a szakosodott egység valamennyi változó tekintetében.2. A melléktevékenységben kevés személyt foglalkoztató gazdasági egységek a helyi egységet vagy a gazdasági egységet használhatják megfigyelési egységként.3. Más megfigyelési egységek alkalmazását a 18. cikkben megjelölt eljárásnak megfelelően lehet meghatározni.c) A változók listája1. E mellékletben a statisztikák a következő változókat tartalmazzákVáltozó | Név |110 | Termelés |120 | Árbevétel |121 | Belföldi árbevétel |122 | Export árbevétel |130 | Kapott új rendelések |131 | Belföldi új rendelések |132 | Export új rendelések |210 | Foglalkoztatottak száma |220 | Ledolgozott órák |230 | Bruttó bérek és keresetek |310 | Termelői árak |311 | Belföldi termelői árak |312 | Export termelői árak |2. Csak abban az esetben, ha az exporttermelői árak (312.) nem állnak rendelkezésre, akkor lehet e változó az egységérték mutatóval (313.) becsülhető meg.3. Az első referencia-időszak kezdetétől az új rendelésekre vonatkozó információk (130, 131, 132.) egy alternatív előrejelző mutatóval becsülhetők, amely az üzleti vélemény adatfelvételeinek adataiból számítható ki. E becslést az e rendelet hatályba lépését követő öt éves időszak alatt lehet alkalmazni. Ezen időszak további öt évvel meghosszabbítható, kivéve, ha a 18. cikkben meghatározott eljárásnak megfelelően másként döntöttek.4. Az első referencia-időszak kezdetétől a foglalkoztatott személyekre vonatkozó információk (210.) az alkalmazottak számával (211.) becsülhetők. E becslést az e rendelet hatályba lépését követő ötéves időszak alatt lehet alkalmazni. Ezen időszak további öt évvel meg hosszabbítható, kivéve, ha a 18. cikkben meghatározott eljárásnak megfelelően másként döntöttek.5. "Belföldi": a kérdéses tagállam területi övezete.6. A termelésre vonatkozó információkra (110.) nincs szükség a NACE Rev. 1. 41. ágazatban és 40.3. alágazatban.7. Az árbevételre vonatkozó információkra (120, 121, 122.) nincs szükség a NACE Rev. 1. E. nemzetgazdasági ágról.8. Megrendelésre vonatkozó információkra (130, 131, 132.) csak a NACE Rev. 1. következő ágazatában van szükség: 17, 18, 21, 24, 27, 28, 29, 30, 31, 32, 33, 34, 35. A NACE-ágazatok listáját a 18. cikkben meghatározott eljárásnak megfelelően, e rendelet hatálybalépését követő öt éven belül lehet módosítani.9. A termelői árakra vagy egységérték mutatóra vonatkozó információkra (310, 311, 312 vagy 313.) nincs szükség a NACE Rev. 1. következő alágazatánál: 12.0, 22.1, 23.3, 29.6, 35.1, 35.3. Az alágazatok listáját a 18. cikkben meghatározott eljárásnak megfelelően, e rendelet hatálybalépését követő három éven belül lehet módosítani.d) Forma1. A termelés kivételével valamennyi változót (110.) korrigálatlan formában kell átadni.2. A termelési változót (110.) munkanappal kiigazított formában kell átadni.3. Ezenkívül a tagállamok átadhatnak szezonálisan kiigazított változókat és trend-ciklus formában is átadhatják azokat. Abban az esetben, ha nem e formákban adták át az adatokat, a Bizottság (Eurostat) elkészítheti e változók szezonálisan kiigazított és trend-ciklus sorait.4. A 110, 310, 311, 312 és 313-es változókat index formában kell átadni. Valamennyi más változót vagy index vagy abszolút szám formájában kell átadni.e) Referencia-időszakA következő referencia-időszakokat alkalmazzák:Változó | Referencia-időszak |110 | hónap |120 | hónap |121 | hónap |122 | hónap |130 | hónap |131 | hónap |132 | hónap |210 | legalább negyedév |220 | legalább negyedév |230 | legalább negyedév |310 | hónap |311 | hónap |312 v. 313 | hónap |f) Részletezési szint1. Valamennyi változót a NACE Rev. 1. 2 számjegyű bontásában kell továbbítani.2. Ezenkívül a NACE Rev. 1. D nemzetgazdasági ágban a termelési mutatót (110.) és a termelői árak mutatóját (310, 311, 312 vagy 313.) a NACE Rev. 1. 3 számjegyű vagy 4 számjegyű szintjén kell továbbítani. A 3 számjegyű vagy a 4 számjegyű szintjén továbbított mutatóknak az egyes tagállamok teljes hozzáadott értékének legalább 90 %-át kell reprezentálniuk egy adott referenciaévben a NACE Rev. 1. D nemzetgazdasági ágban. E változókat nem kell továbbítani azon tagállamoknak a részletezési szintjén, amelyeknek NACE Rev. 1. D nemzetgazdasági ága teljes hozzáadott értéke egy adott referenciaévben a teljes Európai Közösség 5 %-ánál kevesebbet reprezentál.3. A NACE Rev. 1. 3 és 4 számjegyű szintjén megadott változókat összesített mutatók készítésére használják e szinteken a Közösség egésze és a közös valutában résztvevő tagállamok csoportja számára. E mutatókat 3 és 4 számjegyű szinteken megküldik az egyes tagállamoknak és a tagállamok más csoportjainak is, ahol az érintett tagállamok jelezték, hogy az adatok megfelelő minőségűek.4. Ezenkívül valamennyi változót meg kell küldeni a főbb ipari csoportoknak, amelyek meghatározását (a NACE Rev. 1. tevékenységek vonatkozásában) a 18. cikkben megjelölt eljárásnak megfelelően döntik el.g) Az adatátadás határideje1. A referencia-időszak végét követően a következő határidőkkel kell átadni a változókat:Változók | Határidők |110 | 1 hónap és 15 naptári nap |120 | 2 hónap |121 | 2 hónap |122 | 2 hónap |130 | 1 hónap és 20 naptári nap |131 | 1 hónap és 20 naptári nap |132 | 1 hónap és 20 naptári nap |210 | 3 hónap |220 | 3 hónap |230 | 3 hónap |310 | 1 hónap és 15 naptári nap |311 | 1 hónap és 5 naptári nap |312 | 1 hónap és 5 naptári nap |313 | 1 hónap és 15 naptári nap |2. A határidő 15 naptári napig terjedően hosszabb lehet azon tagállamoknál, amelyek hozzáadott értéke a NACE Rev. 1. C, D és E nemzetgazdasági ágában egy adott referenciaévben az Európai Közösség egészénél kevesebb mint 3 %-ot reprezentál.h) Kísérleti tanulmányokA kísérleti tanulmányok kiemelt témái a következők:1. a korábbi adatátadási lehetőségek értékelése;2. az export termelői árak összegyűjtése;3. az exportváltozók "monetáris unió", "EK-n belüli" és "EK-n kívüli" kategóriák szerinti bontása;4. gazdasági egységek alakulására és megszűnésére vonatkozó rövid távú információk gyűjtése;5. havi foglalkoztatási információk készítése;6. készletekre vonatkozó adatok gyűjtése;7. a C. bekezdés 6-tól 9. pontjában felsoroltaknál több tevékenységre vonatkozó információk biztosítása;8. rövid távú befektetési információk gyűjtése;9. adatok gyűjtése a rendelésállományról.i) Első referencia-időszakAz első referencia-időszak, amelyről valamennyi változót át kell adni: 1998. január a havi adatok és az első negyedév a negyedévi adatok vonatkozásában.j) Átmeneti időszak1. A termelési változó (110.), a foglalkoztatott személyek és ledolgozott órák változói (210, 220.), valamint a hazai termelői árak változója (311.) tekintetében e rendelet hatályba lépését követő három évig terjedő átmeneti időszakot lehet elfogadni a 18. cikkben meghatározott eljárásnak megfelelően. Ezen átmeneti időszakot a 18. cikkben meghatározott eljárással összhangban további 2 évvel meg lehet hosszabbítani.2. Valamennyi további változó tekintetében öt évig terjedő átmeneti időszak adható e rendelet hatályba lépését követően, a 18. cikkben meghatározott eljárásnak megfelelően.--------------------------------------------------B. MELLÉKLETÉPÍTŐIPARa) Alkalmazási körE melléklet a NACE Rev. 1. F. nemzetgazdasági ágban felsorolt valamennyi tevékenységre vonatkozikb) Megfigyelési egység1. Kivéve, ha a (2) vagy (3) bekezdésben másként határozták meg, vagy a (4) bekezdésben meghatározott eljárásnak megfelelően másként döntöttek, a megfigyelési egység e mellékletben a szakosodott egység valamennyi változó tekintetében.2. A melléktevékenységben kevés személyt foglalkoztató gazdasági egységek a helyi egységet vagy a gazdasági egységet használhatják megfigyelési egységként.3. Adott esetben a statisztikát az építmények besorolása (CC) szerinti információkból lehet levezetni.4. Más megfigyelési egységek alkalmazását a 18. cikkben meghatározott eljárásnak megfelelően lehet meghatározni.c) A változók listája1. E mellékletben a statisztikák a következő változókat tartalmazzák:Változó | Megnevezés |110 | Termelés |115 | Épületek építéséből származó termelés |116 | Egyéb építmények építéséből származó termelés |130 | Új szerződések |135 | Új szerződések épületek építésére |136 | Új szerződések egyéb építmények építésére |210 | Foglalkoztatott személyek száma |220 | Ledolgozott órák |230 | Bruttó bérek és keresetek |320 | Építési költségek |321 | Anyagköltségek |322 | Munkaerőköltségek |411 | Építési engedélyek: lakások száma |412 | Építési engedélyek: hasznos alapterület négyzetméterben vagy más mértékegységben |2. Az első referencia-időszak kezdetétől az új szerződésekre vonatkozó információk (130.) egy alternatív előrejelzési mutatóval becsülhetők, amely az üzleti vélemény felmérési adatfelvételinek adatiból számítható ki. E becslést az e rendelet hatályba lépését követő öt éves időszak alatt lehet alkalmazni. Ezen időszak további öt évvel meghosszabbítható, kivéve ha a 18. cikkben meghatározott eljárásnak megfelelően másként döntöttek.3. Az első referencia-időszak kezdetétől a foglalkoztatott személyekre vonatkozó információk (210.) az alkalmazottak számával becsülhetők (211.). E becslést az e rendelet hatályba lépését követő ötéves időszak alatt lehet alkalmazni. Ezen időszak további öt évvel meghosszabbítható, kivéve, ha a 18. cikkben meghatározott eljárásnak megfelelően másként döntöttek.4. Az új szerződések változóira vonatkozó információk (130, 135, 136.) az építési engedélyekkel kapcsolatos információkkal becsülhetők. Ezekre és a többi változóra vonatkozó további becsléseket a 18. cikkben megadott eljárásnak megfelelően lehet meghatározni.5. Csak ha az építési költségek változói (320, 321, 322.) nem állnak rendelkezésre, akkor lehet azokat a termelési árak változójával (310.) becsülni.d) Forma1. A termelés (110.) kivételével valamennyi változót korrigálatlan formában kell átadni.2. A termelési változót (110.) munkanappal kiigazított formában kell átadni.3. Ezenkívül a tagállamok átadhatnak szezonálisan kiigazított változókat és trend-ciklus formában is. Abban az esetben, ha nem ilyen formákban adták át az adatokat, a Bizottság (Eurostat) elkészítheti e változók szezonálisan kiigazított és trend-ciklus sorait.4. A 110, 115, 116, 320, 321 és 322-es változókat index formában kell megadni. A 411-es és 412-es változót abszolút számokban kell megadni. A többi változót vagy index vagy abszolút szám formájában kell átadni.e) Referencia-időszakLegalább negyedévenkénti referencia-időszakot alkalmaznak e mellékletben valamennyi változónál.f) Részletezési szint1. A 110, 130, 210, 220 és 230-as változót legalább a NACE Rev. 1. kettes számjegyű szintjén kell megadni.2. Az új megrendelési változókat (130, 135 és 136.) csak a NACE Rev. 1. 45.1. és 45.2. alágazat szintjén igénylik.3. Az építési költség változók (320, 321 és 322.) csak az új lakóépületek számára kötelezőek, a közösségi lakások kivételével.4. Az építési engedély változó (411.) csak az új lakóépületekre vonatkozik (a közösségi lakások kivételével), és azt két csoportra kell bontani:i. egylakásos lakóépületek;ii két- és többlakásos lakóépületek.5. Az építési engedély változók (412.) csak az épületekre vonatkoznak és azokat a következő csoportokra kell bontani:i. egylakásos lakóépületek;ii. két- és többlakásos lakóépületek;iii. közösségi lakóépületek;iv. irodaházak;v. más épületek.g) Adatátadási határidők1. A referencia-időszak végét követően a következő határidőkkel kell átadni a változókat:Változó | Határidő |110 | 2 hónap |115 | 2 hónap |116 | 2 hónap |130 | 3 hónap |135 | 3 hónap |136 | 3 hónap |210 | 3 hónap |220 | 3 hónap |230 | 3 hónap |320 | 3 hónap |321 | 3 hónap |322 | 3 hónap |411 | 3 hónap |412 | 3 hónap |2. A határidő 15 naptári napig terjedően hosszabb lehet azon tagállamoknál, amelyek teljes hozzáadott értéke a NACE Rev. 1. F nemzetgazdasági ágában egy adott referenciaévben a Közösség egészének 3 %-ánál kevesebbet reprezentál.h) Kísérleti tanulmányokA kísérleti tanulmányok kiemelt témái a következők:1. információ biztosítása a termelői árakról,2. a termelés (110.) lebontása új munkára és javításra, valamint karbantartásra,3. havi adatok biztosítása,4. a 210, 220 és 230-as változók mély- és magasépítő-iparra bontása,5. információ biztosítása az árakról (320, 321 és 322.) a lakóházépítésen kívüli más építési típusok, valamint a javítási és karbantartási munka számára,6. az épületépítés (115.) lakóház és nem lakóház épületekre bontása,7. információ biztosítása a rövid távú beruházásról,8. rövid távú információ biztosítása a gazdasági egységek alakulásáról és megszűnéséről.i) Első referenciaévAz első referencia-időszak, amelyről valamennyi változót át kell adni: 1998 január a havi adatok, és 1998 első negyedéve a negyedévi adatok vonatkozásában.j) Átmeneti időszak1. A termelési változó (110.) és a foglalkoztatott személyek, valamint a ledolgozott órák változói (210. és 220.) tekintetében e rendelet hatályba lépését követő három évig terjedő átmeneti időszakot lehet elfogadni a 18. cikkben meghatározott eljárásnak megfelelően. Ezen átmeneti időszakot a 18. cikkben meghatározott eljárással összhangban további két évvel meg lehet hosszabbítani.2. Valamennyi további változó tekintetében öt évig terjedő átmeneti időszak adható e rendelet hatályba lépését követően, a 18. cikkben meghatározott eljárásnak megfelelően.--------------------------------------------------C. MELLÉKLETKISKERESKEDELEM ÉS JAVÍTÁSa) Alkalmazási körE melléklet a NACE Rev. 1. 52. ágazatában felsorolt tevékenységekre vonatkozik.b) Megfigyelési egység1. E mellékletben valamennyi változó tekintetében a gazdasági egység a megfigyelési egység.2. Más megfigyelési egységek alkalmazását a 18. cikkben meghatározott eljárásnak megfelelően lehet meghatározni.c) A változók listája1. E mellékletben a statisztikák a következő változókat tartalmazzák:Változó | Megnevezés |120 | Árbevétel |210 | Foglalkoztatott személyek száma |330 | Az értékesítés deflátora |2. Az értékesítés deflátora (330.) helyett az eladási volumenre vonatkozó információk (123.) készíthetők.3. Az első referencia-időszak kezdetétől a foglalkoztatott személyekre vonatkozó információk (210.) az alkalmazottak számából (211).) becsülhetők. E becslést az e rendelet hatályba lépést követő ötéves időszak alatt lehet alkalmazni. Ezen időszak további öt évvel meg hosszabbítható, kivéve, ha a 18. cikkben meghatározott eljárásnak megfelelően másként döntöttek.d) Forma1. Valamennyi változót korrigálatlan formában kell átadni.2. Az árbevétel változót (120.) és az eladási volumenváltozót (123) munkanappal kiigazított formában is át kell adni.3. Ezenkívül a tagállamok átadhatnak szezonálisan kiigazított változókat és trend-ciklus formában is átadhatják azokat. Abban az esetben, ha nem ilyen formákban adták meg az adatokat, az Eurostat elkészítheti e változók szezonálisan kiigazított és trend-ciklus sorait.4. Valamennyi változót index vagy abszolút szám formájában kell átadni.e) Referencia-időszakA következő referencia-időszakokat alkalmazzák:Változó | Referencia-időszak |120 | hónap |210 | negyedév |330 vagy 123 | hónap |f) Részletezési szint1. Az árbevétel változót (120.) és az eladás deflátor/eladási volumen változókat (330/123.) a (2), (3) és (4) bekezdésben meghatározott részletezési szinteknek megfelelően kell átadni. A foglalkoztatott személyek változóját (210.) a (3) és (4) bekezdésben meghatározott részletezési szinteknek megfelelően kell átadni.2. Részletezési szint a NACE Rev. 1. szakágazatok és képzett tevékenységi csoportok52.11. szakágazat;52.12. szakágazat;52.2. alágazat;53.3. alágazat;az 52.41., 52.42. és 52.43. szakágazat összege;az 52.44., 52.45. és 52.46. szakágazat összege;az 52.47. és 52.48. szakágazat összege;52.61. szakágazat.3. Összesített NACE Rev. 1. szakágazati és alágazati csoportok:az 51.11. szakágazat és az 52.2. alágazat összege;az 52.12. szakágazat és az 52.3-tól 52.6-ig terjedő alágazat összege;az alágazat összege 52.1-től 52.6-ig.4. 52. ágazatAzon tagállamok, amelyeknek az 52.7. alágazat hozzáadott értéke az 52. ágazat hozzáadott értékének 5 %-ánál kevesebbet reprezentál egy adott referenciaévben, az 52. ágazatot az 52.1-től 52.6-ig terjedő csoportok összegével becsülhetik meg.g) Adatátadási határidők1. A változókat a referencia-időszak végét követő három hónapon belül kell megadni. Az árbevételre (120.sz.) és az eladási deflátorra/eladási mennyiségre (330/123.) vonatkozó változókat az F. szakasz (3) és (4) bekezdésében meghatározott részletezési szinten két hónapon belül kell megadni.2. A határidő egy hónappal hosszabb lehet azon tagállamoknál, amelyek hozzáadott értéke az 52. ágazatban egy adott évben az Európai Közösség egészének 3 %-ánál kevesebbet reprezentál.h) Kísérleti tanulmányokA kísérleti tanulmányok kiemelt témái a következők:1. részletezettebb tevékenységi csoportosítás biztosítása;2. korábbi adatátadási lehetőségek;3. az alkalmazottak számára vonatkozó információk gyűjtése;4. keresetekre és bérekre vonatkozó információk gyűjtése;5. megfigyelési egységként a szakosodott egységek alkalmazása;6. rövid távú információk gyűjtése a gazdasági egységek alakulásáról és megszűnéséről.i) Első referenciaévAz első referencia-időszak, amelyre valamennyi változót meg kell adni: 1998 január a havi adatok, és 1998 első negyedéve a negyedévi adatok tekintetében.j) Átmeneti időszak1. A foglalkoztatott személyekre vonatkozó változóra (210.), a 18. cikkben meghatározott eljárásnak megfelelően, három évnél hosszabb átmeneti időszakot nem lehet megadni. Ezen átmeneti időszak további két évvel meghosszabbítható a 18. cikkben meghatározott eljárásnak megfelelően.2. Az F. szakasz (3) bekezdésében meghatározott részletezési szinteken az árbevétel változó (120) tekintetében két évnél hosszabb átmeneti időszak nem adható a 18. cikkben meghatározott eljárásnak megfelelően.3. Az F. szakasz (2) és (4) bekezdésében meghatározott részletezési szinten az árbevétel változó (120.) és az eladási deflátor/eladási volumen (330/123.) tekintetében e rendelet hatályba lépését követő öt évig terjedő átmeneti időszakot lehet elfogadni a 18. cikkben meghatározott eljárásnak megfelelően.--------------------------------------------------D. MELLÉKLETEGYÉB SZOLGÁLTATÁSOKa) Alkalmazási körE melléklet a NACE Rev. 1. 50. és 51. ágazatában, valamint a H, I, J, K, M, N és O. nemzetgazdasági ágazatban felsorolt valamennyi tevékenységre vonatkozik.b) Megfigyelési egység1. E mellékletben valamennyi változó tekintetében a gazdasági egység a megfigyelési egység.2. Más megfigyelési egységek alkalmazását a 18. cikkben meghatározott eljárásnak megfelelően lehet eldönteni.c) A változók listája1. E mellékletben a statisztikák a következő változókat tartalmazzák:Változók | Megnevezés |120 | Árbevétel |210 | Foglalkoztatott személyek száma |2. A foglalkoztatott személyekre (210.) vonatkozó információk az első referencia-időszak kezdetétől az alkalmazottak számával (211.) becsülhetők. E becslést az e rendelet hatályba lépését követő ötéves időszak alatt lehet alkalmazni. Ezen időszak további öt évvel meghosszabbítható, kivéve, ha a 18. cikkben meghatározott eljárásnak megfelelően másként nem döntöttek.d) Forma1. Valamennyi változót korrigálatlan formában kell megadni.2. Az árbevétel változót (120.) munkanappal kiigazított formában is át kell adni.3. Ezenkívül a tagállamok átadhatnak szezonálisan kiigazított változókat és trend-ciklus formában is megadhatják azokat. Abban az esetben, ha nem ilyen formákban adták meg az adatokat, a Bizottság (Eurostat) elkészítheti e változók szezonálisan kiigazított és trend-ciklus sorait.4. Valamennyi változót index vagy abszolút szám formájában kell átadni.e) Referencia-időszakE mellékletben valamennyi változónál a negyedévet alkalmazzák referencia-időszakként.f) Részletezési szint1. Az árbevétel változót (120.) a NACE Rev. 1. következő csoportosításának megfelelően kell megadni.az 50.1, 50.3., 50.4. összege;50.2.;50.5.;51, 64. mindegyike 3 számjegyű szinten;50, 60, 61, 62, 63, 72 mindegyike 2 számjegyű szinten;a 74.11, 74.12, 74.13, 74.14. összege;a 74.2., 74.3. összege;74.4-től 78.8-ig mindegyike 3 számjegyű szinten.2. A foglalkoztatott személyek változót (210.) a NACE Rev. 1. 2 számjegyű szintjén kell megadni az 50, 51, 55, 60, 61, 62, 63, 64, 72. és 74. nemzetgazdasági ágban.3. A NACE Rev. 1. 50, 51, 64. és 74. nemzetgazdasági ágban az árbevétel változót 2 számjegyű szinten kell csak megadni azon tagállamoknak, amelyeknek a hozzáadott értéke a NACE Rev. 1. megadott nemzetgazdasági ágaiban egy adott referenciaévben az Európai Közösség egészének 5 %-ánál kevesebbet reprezentál.4. A NACE Rev. 1. I. nemzetgazdasági ágban a foglalkoztatott személyek változót (120.) csak a nemzetgazdasági ág szintjén szükséges megadni azon tagállamoknak, amelyeknek a hozzáadott értéke az I. nemzetgazdasági ág egy adott referenciaévében az Európai Közösség egészének 5 %-ánál kevesebbet reprezentál.g) Adatátadási határidőkA változókat a referencia-időszak végét követő három hónapon belül kell átadni.h) Kísérleti tanulmányokA kísérleti tanulmányok kiemelt témái a következők:1. keresetekre és bérekre vonatkozó információk gyűjtése;2. deflátorokra vonatkozó információk gyűjtése;3. az adatfelvétel alkalmazhatóságának és megvalósíthatóságának az értékelése:i. a NACE Rev. 1. 63.3. alágazat szerinti utazási vállalkozókról;ii. a NACE Rev. 1. 70. ágazat szerinti ingatlanokkal kapcsolatos tevékenységekről;iii. a NACE Rev. 1. 71. ágazat szerinti bérleti tevékenységről;iv. a NACE Rev. 1. 73. ágazat szerinti kutatásról és fejlesztésről;v. a NACE Rev. 1. 74.15 szakágazat holdingtársaságok vezetési tevékenységéről;vi. a NACE Rev. 1. J, M, N és O. nemzetgazdasági ágról;4. részletesebb bontás készítése;5. a korábbi adatáadási lehetőségek értékelése;6. információk gyűjtése az alkalmazottak számáról;7. a szakosodott egységek alkalmazása megfigyelési egységként;8. rövid távú információk gyűjtése a vállalkozások alakulásáról és megszűnéséről.i) Első referencia-időszakAz első referencia-időszak, amelyről valamennyi változót meg kell adni: 1998. első negyedéve.j) Átmeneti időszakValamennyi változó tekintetében öt éves átmeneti időszakot lehet megadni e rendelet hatálybalépésének időpontjától számítva, a 18. cikkben meghatározott eljárásnak megfelelően.--------------------------------------------------

Summary:
Rövid távú statisztikák
Rövid távú statisztikák
 
ÖSSZEFOGLALÓ AZ ALÁBBI DOKUMENTUMRÓL:
1165/98/EK rendelet a rövid távú mutatókról
MI A RENDELET CÉLJA?
Rövid távú gazdasági tevékenységi mutatók készítésével és megküldésével kapcsolatos szabályok meghatározása, összhangban a NACE Rev. 2 osztályozással. Ezek a statisztikák lehetővé teszik a kínálat és a kereslet, a termelési tényezők és árak rövid távú fejlődésének elemzését. Lehetővé teszik a felhasználók számára a vállalkozások versenyképességének és teljesítményének ellenőrzését az EU-n belül.
Hatályon kívül helyezi a 72/211/EGK és a 78/166/EGK irányelveket, hogy számításba vegye a gazdasági és műszaki fejlődéseket.
FŐBB PONTOK
A rövid távú statisztikai mutatók jelenleg 4 fő területre terjednek ki:Ipar – a NACE B-től E-ig terjedő nemzetgazdasági ágak, amelybe beletartoznak:bányászat,kőfejtés,energia- és vízellátás, valaminthulladékgazdálkodás és kármentesítés.  Építőipar – a NACE F. nemzetgazdasági ági, valamint az építési típusok osztályozásán alapuló magas- és mélyépítési mutatók.  Nagy- és kiskereskedelem – a NACE G. nemzetgazdasági ága (magában foglalja a gépjárművek és motorkerékpárok nagy- és kiskereskedelmét és javítását).  Szolgáltatások – a NACE H, I, J, M és N nemzetgazdasági ága, amely magában foglalja a következőket:szállítás és raktározás,szálláshely-szolgáltatás és vendéglátás,információ és kommunikáció,szakmai, tudományos és műszaki tevékenységek, valamintadminisztratív és szolgáltatást támogató tevékenységek.  Valamennyi összegyűjtendő adattal kapcsolatos különleges követelmény (pl. termelési mennyiség, forgalom, árak, munkaerő-ráfordítás) megtalálható a rendelet mellékleteiben, és ezek a következők:a referencia-időszakok,  az adatgyűjtés gyakorisága és  az adatok átadási határideje az Európai Bizottságnak (Eurostatnak).  Minden uniós országban kell lennie egy nemzeti hatóságnak, amely a következők koordinációjáért felelős:az adatok és egyéb vonatkozó információk átadása az Eurostat részére;  az adatok minőségének mérése.  Az uniós országok beszerezhetik az adatokat különböző források kombinációjának felhasználásával, de mindig biztosítva az igazgatás egyszerűsítésének elve alkalmazását (azaz minél kevésbé terhelve a vállalkozásokat, főként a kisvállalkozásokat). Ezek a források lehetnek:kötelező adatfelvétel a (közösségi termelési rendszerről – statisztikai egységekről szóló) 696/93/EGK rendeletben meghatározottaknak megfelelő jogi egységek bevonásával; ezeket az adatfelvételeket csak olyan információk megszerzése érdekében lehet alkalmazni, amelyek más forrásokból nem elérhetők, mint például a vállalkozás-nyilvántartások;  egyéb források, mint például az igazgatási adatok;  megfelelő statisztikai becslési eljárások;  az Eurostat által koordinált európai mintarendszerek.  Az uniós országoknak biztosítaniuk kell, hogy adataik megfeleljenek az Eurostat által előírt minőségi követelményeknek. Az uniós országok és az Eurostat más statisztikai információkkal összehasonlítva ellenőrzik az adatok minőségét, és ellenőrzik a belső konzisztenciájukat.
Az Európai Bizottság 3 évente jelentést nyújt be az Európai Parlamenthez és a Tanácshoz, különös tekintettel a statisztikák alkalmazhatóságára és minőségére, valamint a mutatók felülvizsgálatára.
Az Eurostat, az Európai Statisztikai Rendszer (ESR) Bizottságával folytatott konzultációja következtében kiadott egy módszertani tanácsadó útmutatót.
A Bizottság további jogszabályokat fogadhat el a rövid távú statisztikák rendeletének végrehajtása érdekében. Ezzel kapcsolatban útmutatást kap az ESR -bizottságtól.
MIKORTÓL HATÁLYOS A RENDELET?
A rendelet 1998. június 26. óta hatályos.
HÁTTÉR
További információk a következő oldalon állnak rendelkezésre:Vállalkozások rövid távú statisztikája (Eurostat).  
FŐ DOKUMENTUM
A Tanács 1165/98/EK rendelete (1998. május 19.) a rövid távú statisztikáról (HL L 162., 1998.6.5., 1–15. o.)
Az 1165/98/EK rendelet későbbi módosításait belefoglalták az eredeti szövegbe. Ez az egységes szerkezetbe foglalt változat kizárólag tájékoztató jellegű.
KAPCSOLÓDÓ DOKUMENTUMOK
Az Európai Parlament és a Tanács 177/2008/EK rendelete (2008. február 20.) a vállalkozások statisztikai célú nyilvántartása közös keretének létrehozásáról és a 2186/93/EGK tanácsi rendelet hatályon kívül helyezéséről (HL L 61., 2008.3.5., 6–16. o.)
A Tanács 696/93/EGK rendelete (1993. március 15.) a közösségi termelési rendszer megfigyelésére és elemzésére szolgáló statisztikai egységekről (HL L 76., 1993.3.30., 1–11. o.)
Lásd az egységes szerkezetbe foglalt változatot.
utolsó frissítés 18.04.2018